1938. szeptember 23-án a Szovjetunió jegyzéket küldött a lengyel kormánynak, amelyben arról tájékoztatta, hogy az egyezmény semmisnek tekintendő abban az esetben, ha Lengyelország részt vesz Csehszlovákia megszállásában . A diplomáciai fenyegetést nem követték további lépések; a szovjet kormány október 31-én kijelentette – amikor Lengyelország elfoglalta Zaolzie körzetét – hogy az egyezmény mégis hatályban marad , és ezt a két hatalom 1938. november 26-án meg is erősítette . A szerződést végül a szovjetek 1939. szeptember 17-én szegték meg, amikor a németekkel együtt megszállták és felosztották Lengyelországot egymás között, a Molotov–Ribbentrop-egyezmény titkos záradékában leírtakkal megegyezően.